Prezident bayram saylida ishtirok etdi

21.03.2021
Prezident Shavkat Mirziyoyev Navroʻzga bagʻishlangan tantanali marosimdan soʻng, bayram saylida ishtirok etdi. Sayilga kelgan odamlar bilan suhbatlashib, ularni tabrikladi.
Nuroniylar Allohdan bayram qutlugʻ kelib, hosillar moʻl, rizqu nasibamiz koʻp boʻlishini, yanagi Navroʻzlarga tinchlik-forovonlikda yetkazishini soʻrab duolar qildi.
Davlatimiz rahbari milliy madaniyat markazlari, folklor-enografik jamoalar chiqishlarini kuzatdi. Yosh ijrochilarga doim oʻqish va izlanishda boʻlish kerakligini ta’kidlab, ijodiy muvaffaqiyatlar tiladi.
Navroʻz sayillari Qoraqalpogʻiston Respublikasi va viloyatlarda, qishloq va mahallalarda davom etmoqda.